kardosdrur/scandi-wiki huggingface dataset:
Neuenkirchen (Landkreis Osnabrück)

Neuenkirchen er en kommune med godt 4.500 indbyggere (2013). Den er administrationsby i Samtgemeinde Neuenkirchen, beliggende i den nordvestlige del af Landkreis Osnabrück, i den tyske delstat Niedersachsen.

Geografi 

Neuenkirchen ligger syd for Ankumer Höhe, omkring 20 km nordvest for Osnabrück.

Nabokommuner 
Neuenkirchen grænser mod nord til Merzen, mod vest til Voltlage, mod øst til Bramsche og mod syd til kommunerne Westerkappeln, Mettingen og Recke i Kreis Steinfurt i delstaten Nordrhein-Westfalen.

Inddeling 
I kommunen ligger landsbyerne og bebyggelserne: Neuenkirchen, Limbergen, Lintern, Rothertshausen, Steinfeld und Vinte.

Eksterne kilder/henvisninger 

 Kommunens side  på Samtgemeindens websted

Kommuner i Niedersachsen
Sukhoj Su-30MKM

Sukhoi Su-30MKM (Modernizirovannyi Kommercheskiy Malaysia – Moderniseret Export Malaysia) er et jagerfly udviklet af den russiske flydesign-virksomhed Sukhoj og produceret af Irkut Corporation for det malaysiske flyvevåben, Royal Malaysian Air Force. Flyet er en variant af Sukhojs Su-30-serie af jagerfly, der alle er baseret på Su-27-jageren. Su-30MKM er i forhold til Su-30 væsentligt forbedret i forhold til den oprindelige Su-30K eksportversion, idet en række forbedringer fra Sukhoj Su-35 og Sukhoj Su-37-projekterne. Flyet er et tungt langtrækkende jagerfly til brug i alle vejrtyper med multirolle-egenskaber på samme måde som den indiske variant Su-30MKI.

Su-30MKM blev bestilt i 2003 af Malaysias luftvåben og i august 2003 blev leveringskontrakten underskrevet af Ruslands præsident Vladimir Putin under et officielt besøg i Malaysia. Bortset fra enkelte russiske MiG-29'ere havde Malaysia indtil da alene anvendt vestlige fly. Ved bestillingen afgav Malaysia ordre på 18 fly for en pris på 900 millioner $. Som led i handlen sendte Rusland den første malaysiske kosmonaut til den Internationale Rumstation, ISS.

Flyene blev bestilt i konkurrence med McDonnell Douglas F/A-18D og Boeings F/A-18E/F Super Hornet.

De første fly blev leveret i maj 2007 og de sidste i august 2009.

Gallery

Noter

Eksterne links 

 Sukhoi Su-30MK Su-30MKM fighter aircraft(Air recognition)

Su-30MKM
Malaysia
Militærfly fra Rusland
Kampfly
2-motors jetfly
Endestation

En endestation er en jernbanestation eller et sted, hvor tog, busser eller sporvogne starter fra eller ender ved. Desuden er det start- hhv. slutpunkterne for jernbaner.

Endestationer kan udformes på forskellig vis. Ved jernbaner benyttes en del steder rebroussementsstationer, hvor hovedsporet ender blindt ved en sporstopper på selve stationen. Alternativt kan den være anlagt som en almindelig gennemkørselsstation, enten fordi det var meningen, at banen skulle fortsætte, eller den faktisk gjorde det tidligere. I alle tilfælde gælder, at stationens udformning kan variere lige fra et enkelt spor ved en perron til adskillige spor med tilhørende maskindepot, alt efter om togene bare skal tilbage, hvor de kom fra, eller de har deres base på stationen. Derudover spiller det ind, om der skal rangeres ved endestationen, eller om der benyttes togsæt eller styrevognstog. I de sidstnævnte tilfælde kan togene styres fra begge ender, og lokomotivføreren behøver derfor kun derfor gå ned i den anden ende. Alternativet er at lokomotivet skal flyttes, hvilket er mere tidskrævende og kræver ekstra spor til rangering ved endestationen.

Busser og sporvogne benytter ofte vendesløjfer eller terminaler, hvor der køres rundt for at køre tilbage i den retning, man kom fra. Denne enkle måde at skifte retning benyttes også af enkelte jernbaner, men da de kræver større kurveradier og dermed mere plads, er det dog sjældent. Et andet sjældent indslag nu om stunder er sportrekanter, hvor lokomotiver og sporvogne kan foretage trekantvendinger. En del sporvogne kan dog ligesom tog også benytte mere simple endestationer, hvor der endes ved en sporstopper eller lignende. Dette skyldes at disse sporvogne er beregnet til at køre begge veje, hvorfor vognstyreren blot behøver at gå ned i den anden ende af vognen ved endestationer. Dette i modsætning til andre typer sporvogne og busser, der kun kan styres fra en ende, med den følge at hele sporvognen eller bussen skal vendes ved endestationen.

Endestationens funktion som sådan kombineres ofte med andre ting. Den kan fungere som trafikknudepunkt, hvor flere jernbaner og/eller linjer mødes, hvad enten de ender her eller bare passerer, og som passagererne kan skifte imellem. Denne funktion gør det også oplagt at have billetsalg, information, butikker og hvad passagererne ellers har behov for. For personalet kan der være opholdsrum, hvor de kan slappe af og holde pause. Modsat er der dog også mange endestationer, hvor der ikke er noget. Det er f.eks. typisk tilfældet i udkanten at byer, hvor endestationer kun tjener til at betjene et givet kvarter, og hvor de busser og sporvogne den betjenes af kun holder der kort tid, inden de returnerer.

Noter 

Jernbanestationer
Sporveje
Busser
Sinfonia Espansiva

Sinfonia Espansiva er Carl Nielsens tredje symfoni og skrevet i 1910–1911.
Den blev uropført i 1912 i København. Den har opusnummeret 27.

Første sats notering "Allegro espansivo" har givet navn til værket.
Nielsen skrev selv at sats "begynder med nogle stærke unisone Ryk som efterhaanden antager rytmisk Form" hvorefter et tema "ligesom ved et voldsomt Pres, springer frem":

Idéen til dette hovedtema fik han mens han kørte i sporvogn, men da han ikke havde papir skrev han det ned på sin manchet.
Han arbejdede på denne sats frem til 13. april 1910.

Symfonien blev udgivet af C.F. Kahnt Nachfolger i Leipzig i 1913, og den er naturligt nok også udgivet i forbindelse med Carl Nielsen-udgaven.

Det Kongelige Kapel indspillede symfonien i 1965 med Leonard Bernstein som dirigent.

Eksterne link 
 3. Symfoni for Carl Nielsen-udgaven

Henvisninger 

Symfonier
Kompositioner af Carl Nielsen
Musik i 1911
Neuenkirchen

Neuenkirchen eller Neukirchen er navnet på flere byer i tysktalende lande herunder:

 i Bayern:
 Neunkirchen am Brand, en købstad i Landkreis Forchheim i Regierungsbezirk Oberfranken
 Neunkirchen (Unterfranken), en kommune i Landkreis Miltenberg i Regierungsbezirk Unterfranken

 i Niedersachsen:
 Neuenkirchen, Cuxhaven, del af Samtgemeinde Hadeln, Cuxhaven
 Neuenkirchen, Diepholz, del af Samtgemeinde Schwaförden, Diepholz
 Neuenkirchen, Landkreis Osnabrück
 Neuenkirchen, Lüneburger Heide, Soltau-Fallingbostel
 Neuenkirchen, Stade, del af Samtgemeinde Lühe, Stade
 Neuenkirchen i Kreis Steinfurt i Regierungsbezirk Münster .
 Neuenkirchen-Vörden, Vechta
 Samtgemeinde Neuenkirchen

 i Mecklenburg-Vorpommern:
 Neuenkirchen, Anklam-Land, del af Amt Anklam-Land, Ostvorpommern
 Neuenkirchen, Landhagen, del af Amt Landhagen, Ostvorpommern
 Neuenkirchen, Mecklenburg-Strelitz, del af Amt Neverin, Mecklenburg-Strelitz
 Neuenkirchen, Rügen, del af Amt West-Rügen, Rügen

 i Nordrhein-Westfalen:
 Neuenkirchen, Westfalen, Steinfurt
 Neuenkirchen, del af byen Rietberg, Gütersloh
 Neunkirchen-Seelscheid

 i Saarland
 Landkreis Neunkirchen, et Landkreis i den østlige del af den tyske delstat Saarland

 i Slesvig-Holsten:
 Neuenkirchen, Dithmarschen, del af Amt Weddingstedt, Dithmarschen

Se også 
 Neukirchen
Merzen

Merzen er en kommune med knap 3.900 indbyggere (2013). Den er en del af Samtgemeinde Neuenkirchen, beliggende i den nordvestlige del af Landkreis Osnabrück, i den tyske delstat Niedersachsen.

Geografi 
Merzen ligger i den nordvestlige del af landskabet Bramgau syd for Ankumer Höhe. Den ligger ved den nordvestlige del af Naturpark Nördlicher Teutoburger Wald-Wiehengebirge.

Nabokommuner 
Merzen grænser mod nord til Eggermühlen, mod øst til Ankum og Bramsche, mod syd til Neuenkirchen og Voltlage og mod vest til Fürstenau.

Inddeling 
I kommunen ligger bydelene (indbyggertal i parentes):
 Döllinghausen (187)
 Engelern-Schlichthorst (490)
 Lechtrup-Merzen (2.627) – administrationsby
 Ost-/Westeroden (182)
 Plaggenschale (284)
 Südmerzen (387)
(Indb. pr. 14. juli 2003)

Disse var ind til områdereformen i 1972 selvstændige kommuner.
Bydelene er hovedsageligt spredte bebyggelser.
Sammen med nabokommunerne Neuenkirchen og Voltlage danner Merzen Samtgemeinde Neuenkirchen.

Eksterne kilder/henvisninger 

 Kommunens websted

Kommuner i Niedersachsen
Kunstige blomster

Kunstige blomster er efterligninger af naturlige blomster, der anvendes som dekoration. 

De første kunstige blomster var lavet af papir, der blev dyppet i voks. I dag fremstilles kunstige blomster af flere forskellige materialer, eksempelvis tekstil, plastik, kunstsilke, diverse skum-materialer og silke. Fremstillingen kan ske industrielt eller i hånden. 

Kunstige blomster har været fremstillet langt tilbage i tiden. De gamle egyptere fremstillede kunstige blomster af horn farvet i forskellige farver og nogle gange også med tynde lag af kobber over materialet. I Det gamle Rom blev anvendt en teknik med imitation af blomster med voks.

Noter 

Menneskeskabte objekter
Blomster
Sportident

SPORTident er et system, der identificere atleter under træning eller konkurrence. Systemet blev udviklet i 1997, og er det system, der anvendes mest inden for orientering, der ligeledes er et af systemets almindeligste anvendelsesområder. Ved hver kontrolpunkt er en basisenhed og hver løber har en løberbrik (kaldes også 'SI-brik'), som anvendes til at 'stemple'. Når man kommer i mål stempler man en enhed, der er koblet til computer, hvorved informationen fra brikken føres over til computeren, og man kan på den måde kontrollere, hvilke kontrolpunkter som løberen har taget, i hvilken rækkefølge løberen har taget dem, den samlede tid, tiden mellem kontrollerne (stræktider) og meget mere.

Sportident anvendes også i andre sportsgrene, såsom golf, triatlon, multisport, cykling, skiorientering, hurtigløb på skøjter, løb, stafetløb, ridesport og travsport.

Løberbrik 
Der findes seks forskellige generationer af SPORTident løberbrikker.

Eksterne henvisninger 
 Dansk Orienterings-Forbund
 SportIdent Danmark
 SportIdent

Referencer 

Orientering (sportsgren)
Sportsudstyr
Himation

Himation var hos oldtidens grækere
betegnelsen for overklædningen, der som en løs
kappe blev båret over chitonen og var ens for
begge køn. Den bestod af et temmelig stort,
aflangt firkantet stykke tøj, der i den ældste tid
blev båret som en slags sjal, idet det
væsentlig dækkede ryggen, medens snipperne kastedes frem over
skuldrene og hang løst ned foran legemet (jf. chlamys).
Kvinderne drog ofte overklædningen helt op over baghovedet.

I tiden før perserkrigene forandres i
væsentlig grad den måde, hvorpå
kappen bæres, og i den klassiske tid anlægger
manden himation således, at det ene hjørne
bagfra lægges over venstre skulder og
dér fastholdes af venstre hånd,
medens højre hånd fører tøjet over
ryggen og derefter over eller under højre arm;
endelig kastes et hjørne tilbage over
venstre skulder eller venstre arm. 

Der fremkom herved ejendommelige foldekast, hvis rette fald
yderligere fremmedes ved små metalvægte syet ind i hjørnerne.
God tone krævede, at man i det offentlige liv og i det hele taget
uden for huset ikke færdedes uden himation, der
helst skulle bæres så begge arme var
dækkede og knæene skjulte.
I Sparta bar man dog en kortere kappe.
 
Den dannede mand kendtes på den smag, hvormed
han bar sin himation. Unge mennesker
(efeber) og ryttere bar som
overklædning sædvanligvis den lettere chlamys. 

Kvindernes himation var væsentlig kun i stof- og farvevalg forskellig fra
mændenes, men måden den blev båret på
varieredes stærkt, oftest sådan at hele
hovedet (undtagen ansigtet) var dækket af den. 

Klassisk tid
Himation var i den klassiske tid altid af uld, dog at
man til sommer- og vinterbrug havde den af
lettere eller sværere stoffer. Farven var oftest
hvid. Tidligt vandt dog brogede farver indpas navnlig hos
kvinderne, især den blålige purpurfarve.
Indvævede og broderede prydelser blev ret almindelige, 
og ofte var himation udstyret med en broget bort.

Kilde
  bind 11, side 468 af museumsinspektør H.A. Kjær

Eksterne henvisninger

Kapper
Grækenland i antikken
Sønderaa

Sønderaa (dansk), Süderaue (tysk) eller a Söler la (nordfrisisk) er en større pril (tidevandsrende) i det nordfrisiske vadehav ud for Sydslesvigs vestkyst. Den afgrener sig fra Rytterdybet og Smaldybet ved Søsand, passerer Svineryggen, Japsand og Knudshørn og løber nord om halligerne Grøde og Hoge og syd om Langenæs-Nordmarsk mod tidevandshavnen Slutsil (tidligere Bongsil), hvor den kommer til at hedde Slut. Prilens største dybde er 16 meter. Dens udløb er Smaldybet, hvor den løber sammen med Nørreåen (der går nord om Langenæs).

Noter 

Nordfrisland
Priler
Nørreå (Sydslesvig)

Nørreaa (dansk), Norderaue (tysk) eller a Nuurder Ia (nordfrisisk) er en tidevandsrende (et søgat) i det nordfrisiske vadehav i det vestlige Sydslesvig, som strækker sig fra Rytterdybet og Smaldybet syd for Amrum mod nordøst. Farvandet passerer øen Før med vaderne Nordmandsgrund og Goting Rev i nord og halligen Nordmarsk-Langenæs med vaderne Marsknakke og Svineryggen i syd. Ved Dagebøl og Embsbøls sydvesthjørne når prilen den slesvigske vestkyst. Dens afgreninger danner Amrums og Vyks havne. Nørreå har tilløb fra det nordfra tilstrømmende Amrum Dyb. Nørreå er op til 20 meter dyb. På dens barre har strømmen dog kun en dybde på lidt over 3 meter. Syd for Amrum er den sammenløbende med Sønderå. 

Nørreå og Smaldybet nævnes i Otto Christian Hammers fortællinger om vesterhavsøernes forsvar under krigen i 1864.

Noter 

Nordfrisland
Priler
All About That Bass

All About That Bass er debutsingle fra den amerikanske musiker Meghan Trainor. Det blev udgivet af Epic Records i juni 2014 og blev skrevet af Meghan Trainor og Kevin Kadish. "All About At Bass" blev beskrevet som en hybrid af bubblegum pop, 1950'ernes retro R&B og hip hop. Lyrisk har sporet et positivt budskab om kropsaccept, hvor mindre vægtige kropstyper f.eks. beskrives med humoristiske udtryk som "skinny bitches" og "stick figure silicone Barbie doll".

Sangen blev positivt modtaget af kritikere, der roste det iørefaldende beat, lyrikken og budskabet. Sangen er blevet en kommerciel succes, toppede som nummer et på Billboard Hot 100 og bliver hendes første hitsingle på hitlisten. Internationalt har det toppet hitlisterne i Australien, Østrig, Bulgarien, Canada, Kroatien, Danmark, Tyskland, Ungarn, Island, Luxembourg, Mexico, New Zealand, Irland, Polen, Schweiz og Storbritannien, og toppede i top ti på hitlisterne i andre lande.

Skrivning og sammensætning 
Ifølge Trainor relaterer titlen på sangen til tanken om, at bassen er støtte i bunden af en sang til en persons balder: "Du ved, hvordan bas i en sang er ligesom sin "tykkelse" i "bunden"? Jeg relaterede en krop til det. Min producent (Kadish) havde titlen og sagde, at ingen af hans tidligere forfattere kunne finde ud af, hvordan de skal forholde sig. Så sagde jeg, "Hvad med en bytte? Lad os tale om det!" Derfra blev det til, lad os lave en sang om at elske din krop ... og din booty. "

Sangen skildrer den "ideelle" magre kropstype, som overvurdet og fremmer accept af kroppen ved at fejre mænd og kvinder i alle størrelser og former med tekster som "Every inch of you is perfect from the bottom to the top" og “It's pretty clear I ain't no size 2, but I can shake it, shake it like I'm supposed to do". Trainor siger: "Jeg skrev denne sang, fordi jeg selv kæmper med dette koncept af selvaccept. Den blev skrevet fra et virkeligt sted, så jeg er glad for, at andre mennesker kan forholde sig til det." Selv om det er blevet foreslået, at sangen er en feministisk hymne, har Trainor insisteret på, at hun ikke har sat sig for at skrive en feminist hymne, snarere et universelt budskab til sætte pris på din "booty". Sangens budskab om selv-kærlighed er blevet sammenlignet med "Beautiful" af Christina Aguilera, som er blevet nævnt af Trainor, som en musikalsk indflydelse. Musikalsk set har kritikere også sammenlignet sangen til Aguileras sang "Ain't No Other Man".

"All About At Bass" blev beskrevet som en hybrid af bubblegum pop, 1950'ernes retro R&B og hip hop. Gary Trust fra Billboard bemærkede inkorporeringen af tropisk musik på sangen.  Trainor viste også selv, at sangen var stærkt inspireret af doo wop, som hun beskrev som en "fængende ting."

Referencer

Eksterne henvisninger 
 

Singler fra 2014
Sange fra 2014
Nummer-et hits i Danmark
Nummer-et hits i Storbritannien
Kirkjubøargarður

Kirkjubøargarður (færøsk for Kirkjubøurs have, også Kongens Gård) er en træbygning fra middelalderen, der står lige ved siden af Magnuskatedralen i bygden Kirkjubøur, Streymoy på Færøerne. Det er et af de ældste beboede huse i verden, hvis ikke dét ældste. Gården har altid været den største på Færøerne.

Det gamle stuehus kan dateres til 1000-tallet. Det var hjem og skole for Kirkjubøur bispedømme fra omkring år 1100. Ifølge legenden så er tømmeret til huset drivtømmer fra Norge, der allerede var nummereret og pakket, så det var lige til at sætte op. Mængden af træer på Færøerne var , og er, stærkt begrænset på Færøerne, og det var derfor et meget værdifuldt materiale.

den ældste del er den såkaldte roykstovan (røgstue). Muligvis er den blevet flyttet på et tidspunkt, da fundamentet ikke passer helt til bygningen. Et andet gammelt rum er loftstovan (loftstuen). Man mener at biskop Erlendur skrev Fårebrevet her i 1298. Stórastovan (storestuen) er opført langt senere, omkring 1772.

I dag er gården et museum, men på trods af dette så bor den 17. generation af Patursson-familien her stadig. Familien har boet her siden 1550. Bygningen er dog ejet af Færøernes regering, men familien lejer den fra generation til generation. Det er muligt at leje roykstovan til arrangementer.

Beboere 
Blandt de notable personer blev født eller boede her:
 Sverre Sigurdsson (1151–1202), opvoksede her og gik på præsteskole.
 Biskop Erlendur (død. 1308), opførte Magnuskatedralen og skrev Fårebrevet
 Súsanna Helena Patursson (1864–1916), færøernes første feminist.
 Jóannes Patursson (1866–1946), Helenas ældste bror og nationalistleder og forfatter.
 Sverre Patursson (1871–1960) bror til Helena og Jóannes, forfatter, journalist og miljøforkæmper.
 Erlendur Patursson (1913–1986), søn af Jóannes, forfatter og politiker.
 Tróndur Patursson (born 1944), barnebarn af Jóannes, kunstner og eventyrer.

Galleri

Eksterne henvisninger 

Frilandsmuseer
Kirkjubøur
Museer på Færøerne
Addicted To You (Avicii)

Addicted To You er en sang af den svenske producer Avicii. Skrevet af Avicii, Ash Pournouri, Mac Davis og Josh Krajcik, sporet er på Avicii debutalbum, True (2013). 

Singler fra 2013
Sange fra 2013
Kravat

Kravat er et halsbind, færdigbundet slips eller andet klæde traditionelt båret af mænd til at binde om halsen, oftest dekorativt. Kravatten kaldes undertiden også en ascot.

Se også 
 Butterfly
 Kalvekrøs
 Kravatnål

Referencer

Eksterne henvisninger 

Beklædningsgenstande
No Man's Sky

No Man's Sky er et science-fiction-computerspil med first-person mode, der er sat i et ekstremt stort univers, der indeholder over 18 trillioner (1,8×1019) unikke planeter (18.446.744.073.709.551.616 planeter), visse inklusive tilsvarende unikke livsformer, og et eget periodisk system indeholdende såvel grundstoffer kendt fra den virkelige verden som fiktive grundstoffer. Spilleren vil i løbet af spillet få mulighed for frit at udforske de enkelte planeter samt at finde sig et rumskib og flydende lette og forlade planeten for at udforske det interstellare rum eller finde nye planeter at udforske.

Spillet kan spilles på Playstation 4 og PC. Det udkom d. 9. august 2016 i USA og d. 10. august 2016 i Europa. Spillet bliver udviklet af Hello Games, som også har udviklet spillet Joe Danger.

Referencer

Eksterne henvisninger 
  Spillets hjemmeside

Computerspil
Axel Gjedsted-Jensen

Axel Gjedsted-Jensen (19. april 1890, Århus - 8. februar 1953) dansk forbundsformand og bestyrelsesmedlem for blandt andet Københavns Boldspil.

Liv og karriere 
Den 19. april 1890 blev Axel Gjedsed-Jensen født, han var søn af farver Frands Peter Jensen. Mellem årene 1904-08 stod Gjersted-Jensen i lære hos Holm & Voigts Klædefabrik i Århus. I 1911 blev han formand for den lokale afdeling af Textilarbejdernes Fagforening i Thisted, han blev i 1914 gift med Karen Marie Gjedsted fra Kolding, hvor parret boede i nogen år, her blev han også formand for den lokale Textilarbejder Fagforening i 1919, samme år blev han også formand for Fagoppositionens Sammenslutning, dette var han frem til 1922. Fra 1922 og frem til 1938 kasserer for den københavnske Textilarbejdernes Fagforening af 1873, derefter formand for Dansk TPX tilarbejderforbund fra 1938, samme år som han også blev medlem af bestyrelsen for Københavns Boldspil. Medstifter af Danmarks kommunistiske parti. Farfar til forfatteren og kunstmaleren Rolf Gjedsted.

Derudover var Gjedsted-Jensen som en følge af hans faglige arbejde medlem af forretningsudvalget for De samvirkende Fagforbund, medlem af Arbejderrådet og Arbejdsnævnet, og næsteformand i bestyrelsen for Danmarks Textilfagskole.

Henvisninger 

Fagforeningsfolk fra Danmark
Personer fra Aarhus
Personer i Kraks Blå Bog (afdøde)
Voltlage

Voltlage er en kommune med godt 1.750 indbyggere (2013). Den er en del af Samtgemeinde Neuenkirchen, beliggende i den nordvestlige del af Landkreis Osnabrück, i den tyske delstat Niedersachsen.

Geografi 
Voltlage ligger i den vestlige del af landskabet Bramgau ved overgangen til Tecklenburger Land.

Nabokommuner 
Voltlage grænser mod nord til Fürstenau og Merzen, mod øst til Neuenkirchen og mod syd til Recke og mod vest til Hopsten, de to sidstnævnte i Kreis Steinfurt i delstaten Nordrhein-Westfalen).

Inddeling 
Komunen består af de tidligere selvstændige kommuner, (der blev sammenlagt i 1972)
 Höckel
 Voltlage – administrationsby
 Weese

Eksterne kilder/henvisninger 

 Kommunens websted

Kommuner i Niedersachsen